राचि , 12 सेप्टेमबर: हादोरनि गाहाइ मन्थ्रि नरेन्द्र मडिया मोनथाम हादोरारि थाखोनि आबादारि आरो बेफार फालांगिरि आरो ट्राइबेल फरायसाफोरखौ ब्रिसफुथिबार खालि राज्यो राजानि अनसायनायनि बिथांखि बेखेवना होयो। बेफोरनि गेजेराव गाहाइ मन्थ्रि किसान मन्थन योजना (पि एम के एम वाइ) , जेराव बे बिथांखिनि जोहै आबादारिफोरा 60 बोसोर बैसोनि जांख्लायाव सोहैयोब्ला दान फायाव 3,000 रां मोनगोन। बेनि थाखाय 18 आरो 40 बोसोर बैसोआव सोरखारनि बिलायाव गावसोरनि मुं थिसन हैनो नांगोन। रायदावनो गोनांदि मुं थिसन जाखानाय आबादारिफोरा 55 आरो 200 रां दानफ्रोम प्रिमियाम होनांगोन। बे बिथांखिनि सिङाव दासिम हालागै 13 लाख निबो बारा आबादारिया गावसोरनि मुं थिसन जाबाय आरो 16 कौटि बारा प्रिमियाम सोरखारा जमा खालामदों ।